**Všeobecné obchodné podmienky spoločnosti FAMILY HOUSE SK, s.r.o.**

Tieto Všeobecné obchodné podmienky spoločnosti FAMILY HOUSE SK, s.r.o., so sídlom, IČO: 51970139, zapísanej v Obchodnom registri Okresného súdu Trnava, oddiel: Sro, vložka č.: 43107/T (ďalej len“ VOP“) upravujú základné podmienky realizácie vypracovania jednotlivých projektov typových a individuálnych rodinných domov alebo/a doplnkových projektov, alebo/a dokumentácie na územné rozhodnutie (ďalej len „ÚR“), alebo/a podrobného položkového rozpočtu (ďalej len „PPR“) medzi spol. FAMILY HOUSE SK, s.r.o. (ďalej len „zhotoviteľ“) a Objednávateľom (ďalej len „Objednávateľ“).

**1. Predmet zmluvy a základné pojmy**

a. Zhotoviteľ sa na základe podmienok dohodnutých v zmluve a týchto VOP zaväzuje, že zabezpečí vyhotovenie a dodá projektovú dokumentáciu typových rodinných domov alebo/a doplnkový projekt, alebo/a dokumentáciu na ÚR, alebo/a PPR (ďalej len „dielo uvedené v Objednávke“) v rozsahu obsahu diela uvedeného v týchto VOP a/alebo uverejneného na internetovej stránke www.familyhouse.sk a Objednávateľ uvedené dielo prevezme a uhradí cenu za dielo v dohodnutom čase a rozsahu.

b.**Zhotoviteľom** - sa pre účely týchto VOP rozumie spoločnosť FAMILY HOUSE SK, s.r.o., so sídlom, IČO: 51970139, zapísanej v Obchodnom registri Okresného súdu Trnava, oddiel: Sro, vložka č.: 43107/T.

c. **Objednávateľom**  - sa pre účely týchto VOP rozumie právnická alebo fyzická osoba, ktorá na základe objednávky prevezme dohodnuté dielo a zaplatí zaň zhotoviteľovi odplatu v súlade s objednávkou a týchto VOP.

d. **Objednávateľom**– sa rozumie fyzická osoba, ktorá pri uzatváraní a plnení zmluvy podľa tých VOP nekoná v rámci predmetu svojej obchodnej činnosti alebo inej zhotoviteľskej činnosti.

e. **Zmluvou** – sa rozumie Zmluva o dielo uzatvorená podľa § 536 a nasl. Obchodného zákonníka v znení neskorších predpisov.

f. **Projekt typového rodinného domu** je projekt určený osobitne pre jedného objednávateľa na základe jeho požiadaviek. V zmysle autorského zákona č. 618/2013 Z.z. môže byť podľa jednej projektovej dokumentácie  postavený len jeden rodinný dom. Objednávateľ je oprávnený použiť projektovú dokumentáciu výlučne k stavbe jedného rodinného domu na mieste určenom v objednávke ( miesto výstavby (názov obce/mesta, ulice, konkrétne parcelné číslo stavebného pozemku) a nie je oprávnený projektovú dokumentáciu akýmkoľvek spôsobom rozmnožovať, spracovať, preložiť alebo iným spôsobom používať a taktiež nie je oprávnený ho akýmkoľvek spôsobom rozmnožovať, spracovať, preložiť alebo iným spôsobom projekt používať. Konkrétny projekt typového rodinného domu je určený na konkrétne parcelné číslo stavebného pozemku.

g. **Dielom** – sa pre účely týchto VOP rozumie projektová dokumentácia typových a individuálnych rodinných domov alebo/a doplnkových projektov, alebo/a dokumentácia na územné rozhodnutie, alebo/a podrobný položkový rozpočet, a/alebo zmeny typového projektu, a/alebo projekt osadenia rodinného domu na pozemok uvedené v Objednávke.

h. **Projektová dokumentácia typového rodinného domu** je vyhotovená v 5 pare. Pare č. 1, 2, 3 slúži na vybavenie územného rozhodnutia a stavebného povolenia a pare č. 4, 5 slúži na stavbu rodinného domu. Obsahuje projekt architektúry, projekt statiky, projekt ústredného kúrenia,  projekt zdravotechniky, projekt domového plynovodu, projekt elektroinštalácie, projektové hodnotenie. **Všetky typové projekty rodinných domov sú vypracované v ultranízkoenergetickom štandarde v energetickej triede A0 a A1 .**

i. Projektová dokumentácia typového rodinného domu  je určená pre územné konanie, pre stavebné konanie a pre realizáciu stavby. Vyobrazenie rodinného domu v katalógu (vizualizácia) je ilustračné a nemusí presne zodpovedať zhotovenej stavbe podľa projektovej dokumentácie. Projektová dokumentácia  nezahŕňa zariaďovacie predmety a hnuteľné veci umiestnené vo vizualizácii. Zhotoviteľ si vyhradzuje právo na drobné dispozičné a technické úpravy v realizačných projektoch proti návrhom uvedeným na internetovej stránke www. familyhouse.sk   a v tlačenom katalógu, pričom zostane zachovaná koncepcia návrhu.

j. Projektová dokumentácia typového rodinného domu  je vyhotovená tak, aby mohla byť použitá v stavebnom konaní ako príloha k žiadosti o vydanie stavebného povolenia a na realizáciu stavby podľa zákona č. 50/1976 Zb. o územnom plánovaní a stavebnom poriadku (Stavebný zákon).

k. **Projekt architektúry** Obsahuje sprievodnú a technickú správu, **projekt protipožiarneho zabezpečenia stavby, projektové energetické hodnotenie**, výkresy – základy, pôdorysy, zvislé rezy, krov, rezy krovu, pohľady. Výkresy sú spracované v mierke 1:50.

l. **Projekt statiky** Obsahuje technickú správu, statický posudok, výkresy tvaru stropných dosiek, výkresy výstuže, prekladov, vencov, výkres tvaru a výstuže schodiska, výkazy materiálov a výrobkov.

m. **Projekt ústredného kúrenia** obsahuje technickú správu, výkresy rozvodov ústredného kúrenia, rozmiestnenia vykurovacích telies, schému zapojenia plynového kondenzačného kotla (pre plynofikovaný dom) alebo tepelného čerpadla (pre elektrifikovaný dom).

n. **Projekt zdravotechniky** obsahuje technickú správu, výkresy vnútorných rozvodov vody a kanalizácie a zvislé schémy.

o.**Projekt domového plynovodu** obsahuje technickú správu, výkresy vnútorných rozvodov plynu a zvislé schémy.

p. **Projekt elektroinštalácie** obsahuje technickú správu, výkresy uzemnenia, rozvodov zásuvkovej, svetelnej elektroinštalácie, bleskozvod, slaboprúdové rozvody a schému domového rozvádzača.

q. **Dokumentácia na územné rozhodnutie, ďalej len DUR** Zahŕňa podrobnejší prehľad o typovom rodinnom dome oproti informáciám v katalógu, a zároveň slúži ako podklad pre účely  územného konania. Obsahuje sprievodnú a súhrnnú správu, výkresy pôdorysov jednotlivých podlaží, zvislý rez, pohľady (mierka 1:100), situačný plan s označenými prípojkami na inžinierske siete (voda, kanalizácia, elektrina, plyn) a projekt požiarnej ochrany pre územné konanie (ďalej len ako „dokumentácia na ÚR“).

r. **Doplnkové projekty** – sa na účely týchto VOP rozumie projekt garáže, dvojgaráže, žumpy alebo záhradného domčeka.

s. **Projektová dokumentácia** typového rodinného domu neobsahuje projekt osadenia rodinného domu na pozemok a prípojky inžinierskych sietí.

t. **Podrobný položkový rozpočet** – sa pre účely týchto VOP rozumie súhrn všetkých prác a materiálov, ich jednotkové ceny a výsledné sumy dodávok a prác. Nie je povinnou súčasťou typového projektu rodinného domu a je možné si ho doobjednať iba k zakúpenému typovému projektu rodinného domu.

u. **Projekt osadenia rodinného domu na pozemok** obsahuje sprievodnú správu, súhrnnú technickú správu, celkovú situáciu stavby v mierke 1:200, projekt prípojky vody a kanalizácie, projekt prípojky plynu a projekt prípojky NN. Musí byť predložený spoločne s projektovou dokumentáciou typového rodinného domu na stavebné povolenie. Z dôvodu rôznorodosti stavebných parciel, napojenia na inžinierske siete a komunikácie nie je možné osadenie na pozemok riešiť ako typový projekt. Táto časť projektu je samostatná a individuálna pre každý pozemok a typ rodinného domu. Projekt osadenia rodinného domu na pozemok vám na požiadanie vypracujeme alebo si ho môžete dať vypracovať projektantom v mieste vášho bydliska, ktorý má príslušné oprávnenie na projekčnú činnosť.

v. **Zmeny typového projektu, Projektu na mieru**v prípade, že si z rôznych dôvodov (napr. svahovitý terén, atypický tvar parcely) nevyberiete typový projekt rodinného domu z katalógu, môžete využiť našu ponuku na vypracovanie  úprav a zmien typového projektu rodinného domu alebo vám vypracujeme projektovú dokumentáciu na mieru prispôsobenú vašim podmienkam a požiadavkám. Cena, termín a rozsah prác bude stanovený na základe osobnej dohody.

w. Projektovú dokumentáciu zhotoviteľ poskytuje na základe požiadavky objednávateľa aj vo formáte PDF.

**2. Objednávka**

a. Zhotoviteľ sa zaväzuje, že zabezpečí zhotovenie a dodá pre objednávateľa dielo, ktorého zhotovenie si Objednávateľ objednal v Objednávke, a to v rozsahu toho ktorého diela uvedenom v katalógu zhotoviteľa uverejneného na www.familyhouse.sk a Objednávateľ sa zaväzuje uvedené dielo prevziať a uhradiť cenu za dielo v dohodnutom čase a výške podľa objednávky a týchto VOP. Presná špecifikácia diela bude uvedená v Objednávke a to buď jej priamym opísaním alebo odkazom na katalóg uverejnený zhotoviteľom na www.familyhouse.sk

b. Každé dielo sa uskutoční na základe záväznej objednávky objednávateľa za podmienok a v súlade s týmito VOP. Objednávku môže Objednávateľ uskutočniť osobne v sídle spoločnosti zhotoviteľa, prostredníctvom on-line formulára uverejneného na internetovej stránke www.familyhouse.sk  alebo osobne u spolupracujúcich  sprostredkovateľov predaja typových projektov rodinných domov uvedených na internetovej stránke www.familyhouse.sk a v katalógu zhotoviteľa V objednávke musí odberteľ uviesť obligatórne náležitosti objednávky: Miesto výstavby (názov okres a katastra, číslo parcely) a to ak je kupujúcim fyzická osoba:  1. Meno a priezvisko, adresu, telefónne číslo, emailovú adresu.; ak je kupujúcim zhotoviteľ: 2. Názov kupujúceho, jeho sídlo alebo miesto podnikania, IČO, DIČ, IČ DPH (ak je pridelené) adresu dodania, kontaktnú osobu (osoba zodpovedná za objednávku a prevzatie tovaru): meno, priezvisko, telefónne číslo a e-mail.

c. Potvrdenie o uzavrtetí zmluvy zhotoviteľ poskytne Objednávateľovi vo forme expedičného listu  najneskôr spolu s odovzdaním predmetu diela.

d. Pri objednaní diela je Objednávateľ povinný uhradiť na účet zhotoviteľa preddavkovú platbu určenú pre objednávané diela v čl. 3 týchto VOP. Preddavkovú platbu je povinný Objednávateľ vykonať v súlade a za podmienok uvedených v čl. 3 týchto VOP.

e. Objednávka prostredníctvom on-line formulára uvedeného na internetovej stránke www.familyhouse.sk je považovaná za riadne vyplnenú a záväznú zo strany objednávateľa vyplnením všetkých povinných údajov a stlačením tlačidla „odoslať“. Okamih stlačenia tlačidla „odoslať“ sa považuje na účely týchto VOP za odoslanie objednávky a Objednávateľ tým potvrdzuje, že bol oboznámený s tým, že súčasťou objednávky je povinnosť zaplatiť cenu za dielo.

f. Po odoslaní objednávkového on-line formulára Objednávateľ dostane na e-mailový kontakt potvrdzujúcu správu, kde nájde zhrnuté informácie o objednávke a v prílohe preddavkovú faktúru, ktorú je Objednávateľ povinný v súlade s čl. 2 týchto VOP uhradiť.

g. Pripísaním preddavkovej platby je medzi zhotoviteľom a Objednávateľom uzatvorená zmluva,. V prípade ak sa podľa týchto VOP nevyžaduje pre určité dielo zhotoviteľa zaplatenie preddavkovej platby, má sa za to že zmluva medzi zhotoviteľom a Objednávateľom je uzatvorená okamihom doručenia objednávky zhotoviteľovi.

h. Objednávateľ zabezpečuje projekčné podklady pre zhotoviteľa. V prípade objednávky projektu osadenia domu musí dodať zhotoviteľovi územnoplánovacie informácie pre danú lokalitu stavby. Pre projekty prípojok na IS musí objednávateľ dodať zhotoviteľovi podmienky pripojenia od príslušného správcu inžinierskej siete a grafický podklad o polohe inžinierskych sietí pred pozemkom, na ktoré sa chce pripojiť.

**3. Preddavkové platby**

a. Pri objednaní jednotlivého diela je Objednávateľ povinný v súlade s čl. 2 týchto VOP uhradiť zhotoviteľovi uhradiť vystavenú faktúru  vo výške 50% z celkovej ceny objednávky a to výlučne bezhotovostným prevodom a to formou platobného príkazu (bankovým prevodom) alebo vkladom na tento bankový účet:

VÚB banka, a.s. , IBAN: SK61 0200 0000 0040 3263 4751 , SWIFT: LUBASKBX

b. Po odoslaní objednávkového on-line formulára obdrží Objednávateľ na e-mailový kontakt potvrdzujúcu správu, kde nájde zhrnuté informácie o objednávke a v prílohe faktúru, ktorú je Objednávateľ povinný v súlade s čl. 2 týchto VOP uhradiť. Ako variabilný symbol je nutné uviesť číslo faktúry a   do poznámky uviesť meno a priezvisko alebo názov objednávateľa tak, aby sa platba mohla  identifikovať.

**4. Cena za dielo**

a. Objednávateľ je povinný zaplatiť zhotoviteľovi aktuálnu predajnú cenu za dielo uvedenú v cenníku zhotoviteľa uverejneného na internetovej stránke [www.familyhouse.sk](http://www.familyhouse.sk), alebo v prípade indiviuálnej objednávky cenu objednávky. Spoločnosť si vyhradzuje právo na zmenu.

b. Ceny stavby domov, projektov domov, doplnkových projektov a iných položiek sú uvedené v cenníku na internetovej stránke spoločnosti, v sekcii [cenník služieb.](https://familyhouse.sk/u/cenn%C3%ADk-slu%C5%BEieb)

c. Podrobný položkový rozpočet k projektu domu je samostatne nepredajný. Podrobný položkový rozpočet je možné si objednať len k zakúpenému typovému alebo individuálnemu projektu rodinného domu od zhotoviteľa.

d. Vystavená faktúra bude obsahovať všetky zákonom predpísané náležitosti pre daňový doklad. Za deň zaplatenia ceny za dielo sa považuje deň pripísania platby na bankový účet zhotoviteľa.

e. V prípade ak je Objednávateľom právnická osoba štatutárny zástupca objednávateľa týmto v zmysle ust. § 303 a nasl. Obchodného zákonníka v platnom znení vyhlasuje, že preberá na seba ručiteľský záväzok, že uspokojí zhotoviteľa (ako veriteľa) v prípade, ak Objednávateľ (ako dlžník) neuhradí svoj záväzok voči zhotoviteľovi ani v dodatočnej lehote poskytnutej mu zhotoviteľom v písomnej výzve.

f. Pokiaľ bude Objednávateľ v omeškaní so zaplatením ceny za dielo viac ako 30 dní, je zhotoviteľ oprávnený žiadať od objednávateľa zmluvnú pokutu vo výške Aktuálnej sadzby zákonných úrokov z omeškania pre obchodnoprávne vzťahy, stanovenej podľa §369 ods.2 a §369a Obchodného zákonníka v znení zákona č. 9/2013 Z.z. v spojení s § 1 ods. 1 nariadenia vlády Slovenskej republiky č. 21/2013 Z.z. a Objednávateľ je povinný túto zmluvnú pokutu zaplatiť.

g. V cene za dielo je započítaná aj licenčná odmena za poskytnutie súhlasu na použitie diela zhotoviteľa na výstavbu jedného rodinného domu.

**5. Zodpovednosť za vady**

a. Zhotoviteľ zodpovedá za to, že dielo bude zhotovené riadne a v súlade so zmluvou. Zhotoviteľ zodpovedá za vady, ktoré má dielo v čase jeho odovzdania, pričom za vady, ktoré sa prejavili po odovzdaní diela, zodpovedá zhotoviteľ len vtedy, ak boli spôsobené porušením jeho zmluvných povinností.

b. Zhotoviteľ nezodpovedá za vady diela, ktoré boli spôsobené objednávateľom a zhotoviteľ, ak ani pri vynaložení odbornej starostlivosti nemohol zistiť ich nevhodnosť alebo na ne upozorniť objednávateľa.

c. Objednávateľ je povinný oznámiť vadu u dodávateľa bez zbytočného odkladu po tom, čo mal možnosť dielo prezrieť. Oznámenie musí obsahovať presný opis vady.

d. Objednávateľovi sa právo z vád diela nemôže priznať, ak zhotovitelovi nevytkol vadu najneskôr do 6 (šiestich) mesiacov po tom, čo mal možnosť dielo prezrieť.

e. Práva zo zodpovednosti za vady sa uplatňujú u zhotoviteľa.

f. Zhotoviteľ je povinný pri uplatnení reklamácie vydať Objednávateľovi potvrdenie. Ak je reklamácia uplatnená prostredníctvom prostriedkov diaľkovej komunikácie, zhotoviteľ je povinný potvrdenie o uplatnení reklamácie doručiť Objednávateľovi ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak Objednávateľ má možnosť preukázať uplatnenie reklamácie iným spôsobom

g. Na základe rozhodnutia Objednávateľa, ktoré z týchto práv uplatňuje, je zhotoviteľ povinný určiť spôsob vybavenia reklamácie podľa § 2 písm. m) zákona č. 250/2007 o ochrane Objednávateľa a o zmene zákona o priestupkoch ihneď, v zložitých prípadoch najneskôr do 30 pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu, najneskôr do 30 dní odo dňa uplatnenia reklamácie. Po určení spôsobu vybavenia reklamácie sa reklamácia vybaví ihneď, v odôvodnených prípadoch možno reklamáciu vybaviť aj neskôr. Vybavenie reklamácie však nesmie trvať dlhšie ako 30 dní odo dňa uplatnenia reklamácie.

h. Zhotoviteľ je povinný o vybavení reklamácie vydať písomný doklad najneskôr do 30 dní odo dňa uplatnenia reklamácie Objednávateľom.

i. Pri neopodstatnenej reklamácii alebo uplatnenia zodpovednosti za vady zo strany objednávateľa, má zhotoviteľ právo požadovať od objednávateľa, ktorý je zhotoviteľom poplatok vo výške nákladov ktoré vznikli zhotoviteľovi v súvislosti s touto reklamáciou

**6. Odovzdanie diela**

a. Zhotoviteľ odovzdá Objednávateľovi objednané dielo v čase určenom v súlade s týmito VOP a to buď osobne v sídle zhotoviteľa alebo na inom mieste určenom písomne dohodou zhotoviteľa a objednávateľa alebo poštovou prepravou.

b. Ak zhotoviteľ zasiela na základe žiadosti objednávateľa objednané dielo poštovou prepravou, uskutočňuje sa odovzdanie predmetu diela jeho odovzdaním poštovému prepravcovi, ktorý má uskutočniť prepravu do miesta určenia.

c. Cena za dielo uvedená na internetovej stránke zhotoviteľa je konečná.

d. Ak sa zhotoviteľ s Objednávateľom dohodol na osobnom odovzdaní diela a Objednávateľ si neprevezme objednané dielo do 30 dní od vyhotovenia diela, celá objednávka sa považuje za dodanú a objednávateľ je povinný uhradiť celkovú cenu diela.

e Zhotoviteľ vyhotoví jednotlivé nižšie uvedené diela v nasledovných lehotách:

  A. typový projekt rodinného domu do 30 pracovných dní od uzavretia zmluvy

B. expresný typový projekt rodinného domu do 3 pracovných dní od uzavretia zmluvy

C. individuálny projekt do 30 pracovných dní od odsúhlasení finálneho návrhu objednávateľom

D. štúdiu na ÚR do 30-tich pracovných dní od objednania projektu a uhradenia preddavku

E. podrobný položkový rozpočet do 10 pracovných dní od vyhotovenia projektu

F. doplnkový projekt do 30 pracovných dní od uzavretia zmluvy

  G. zmeny typového projektu a projekt osadenia rodinného domu na pozemok do 30-tich pracovných dní od uzavretia zmluvy

f. Zhotoviteľ má právo predĺžiť odôvodneným písomným oznámením Objednávateľovi lehoty na vyhotovenie diela uvedené v článku 6 ods. f týchto VOP, najviac však o 30 dní, a to najmä, nie však výlučne, pri nových projektoch.

**7. Autorstvo diela**

a. Autorom je fyzická osoba, ktorá dielo vytvorila. Zhotoviteľ je nositeľom všetkých majetkových práv k dielam uverejneným na internetovej stránke www.familyhouse.sk.

b. Len zhotoviteľ má právo použiť svoje dielo, udeľovať súhlas na každé použitie diela, najmä na vyhotovenie rozmnoženiny diela, spracovanie, preklad a adaptáciu diela, zaradenie diela do súborného diela. Iné osoby a teda aj Objednávateľ môže použiť dielo zhotoviteľa len na základe jemu udeleného písomného súhlasu zhotoviteľa a to výlučne v rozsahu a spôsobom určeným zhotoviteľom. Zhotoviteľ poskytnutím súhlasu s použitím svojho diela svoje práva k dielu nijakým spôsobom neobmedzuje a je oprávnený používať dielo a udeľovať ďalším osobám súhlas na použite diela v rozsahu už poskytnutého súhlasu Objednávateľovi.

c. Zhotoviteľ udeľuje uzatvorením zmluvy medzi zhotoviteľom a Objednávateľom a riadnym a včasným zaplatením úplnej ceny za dielo podľa zhotoviteľom vystavenej faktúry Objednávateľom a odovzdaním diela nevýhradnú licenciu na použitie diela – na výstavbu jedného rodinného domu. Objednávateľ nie je oprávnený použiť dielo na výstavbu viac ako jedného rodinného domu. Použitie diela zhotoviteľa Objednávateľom nad rámec poskytnutého súhlasu na použite diela je nezákonné a zakladá právo zhotoviteľa voči Objednávateľovi na náhradu škody, náhradu nemajetkovej ujmy a iné nároky dané mu zákonom č. 185/2015 Z. z. autorský zákon.

d. Objednávateľ nemá právo, resp. zhotoviteľ neudeľuje licenciu Objednávateľovi na použitie vizualizácie diela na reklamné účely, prezentáciu projektu, alebo na akékoľvek komerčné zverejnenie tejto vizualizácie vytvorenej zhotoviteľom.

Použitie diela Objednávateľom v rozpore s týmto článkom týchto VOP zakladá tak jeho občianskoprávnu ako aj trestnoprávnu zodpovednosť.

**8. Odstúpenie od zmluvy**

a. Objednávateľ, ktorý je Objednávateľom má v zmysle ustanovenia § 7ods. 1 zákona č. 102/2014 Z. z. o ochrane Objednávateľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov a o zmene a doplnení niektorých zákonov, právo odstúpiť od zmluvy uzatvorenej podľa tohto zákona, bez udania dôvodu do 14 dní. Vzhľadom na to, že predmetom zmluvy uzatvorenej medzi Objednávateľom a zhotoviteľom podľa týchto VOP je dielo, ktoré je zhotovené podľa osobitných požiadaviek Objednávateľa a určené osobitne pre jedného Objednávateľa a spĺňa tým podmienky uvedené v § 7 ods. 6 písm. c) zákona č. 102/2014 Z. z.  nie je Objednávateľ oprávnený odstúpiť od takejto zmluvy bez udania dôvodu.

b. Objednávateľ je oprávnený od zmluvy odstúpiť, ak je zrejmé, že dielo nebude včas hotové alebo nebude vykonané riadne, a ak zhotoviteľ neurobí nápravu ani v poskytnutej primeranej lehote

c. Až do zhotovenia diela môže Objednávateľ od zmluvy odstúpiť; je však povinný zaplatiť zhotoviteľovi sumu, ktorá pripadá na práce už vykonané, pokiaľ zhotoviteľ nemôže ich výsledok použiť inak, a nahradiť mu účelne vynaložené náklady.

d. Objednávateľ má právo odstúpiť od zmluvy, ak je vzhľadom na všetky okolnosti zrejmé alebo ak pred uzavretím zmluvy Objednávateľ zhotoviteľa výslovne informoval o tom, že dodanie tovaru v určenej lehote alebo v určený deň je pre Objednávateľa osobitne dôležité, a zhotoviteľ tovar v tejto lehote nedodal.

e. V prípade ak Objednávateľ odstúpi od zmluvy o dielo podľa tých VOP znáša náklady na vrátenie diela zhotoviteľovi. Objednávateľ znáša náklady na vrátenie diela zhotoviteľovi aj v prípade ak pôjde o dielo, ktoré vzhľadom na jeho povahu nie je možné vrátiť prostredníctvom pošty.

**9. Alternatívne riešenie sporov**

a. Klient  má právo v súlade so zákonom č. 391/2015 Z.z. (ďalej ako „Zákon“)  obrátiť sa na zhotoviteľa so žiadosťou o nápravu ak nie je spokojný so spôsobom, ktorým zhotoviteľ vybavil jeho reklamáciu alebo ak sa domnieva, že zhotoviteľ jeho práva. Objednávateľ môže  podať návrh na začatie alternatívneho riešenia sporu, ak zhotoviteľ na jeho žiadosť o nápravu odpovedal zamietavo alebo vôbec nereagoval do 30 dní od jeho odoslania.

b. Návrh možno podať v listinnej podobe, elektronickej podobe alebo ústne do zápisnice. Na podanie návrhu môže klient využiť formulár, ktorého vzor je uvedený v prílohe č. 1 Zákona. Návrh je možné  podať na ktorýkoľvek orgán alternatívneho riešenia Objednávateľských sporov, ktorých zoznam s odkazom je uvedený na webovej stránke zhotoviteľa pričom právo voľby má klient.

c. Podrobný obsah návrhu je uvedený v § 2 Zákona.  Alternatívne riešenie sporu orgánmi alternatívneho riešenia sporov je bezodplatné. Náklady spojené s alternatívnym riešením sporu znáša každá zo strán sporu samostatne bez možnosti ich náhrady.

d. Zoznam subjektov alternatívneho riešenia sporov je možné nájsť na stránke MH SR – http://www.mhsr.sk/zoznam-subjektov-alternativneho-riesenia-spotrebitelskych-sporov/146987s

**10. Doručovanie**

a. Písomnosti týkajúce sa záväzkov medzi zmluvnými stranami sa účastníci zaväzujú doručovať osobne, poštou vo forme doporučenej listovej zásielky alebo e-mailom. V prípade doručovania poštou sa zásielka považuje za doručenú aj keď bola vrátená a to bez ohľadu na dôvod nemožnosti doručenia zásielky (adresát neznámy, v mieste sídla sa nezdržuje, odmietol prevziať, v odbernej lehote neprevzatá a pod.). Uvedené zakladá fikciu doručenia.

**11. Záverečné ustanovenia**

a. Tieto VOP sa vzťahujú na úpravu všetkých vzťahov medzi zhotoviteľom a Objednávateľom pri uzatváraní jednotlivých obchodov, pokiaľ medzi zmluvnými stranami neboli dohodnuté odlišné podmienky.

b. Objednávateľ je povinný zaplatiť zhotoviteľovi zmluvnú pokutu vo výške ceny diela, ktorého zhotovenie si Objednávateľ u zhotoviteľa objednal, ak použije dielo zhotoviteľa nad rámec poskytnutej licencie podľa čl.6 týchto VOP, tým nie je dotknuté právo zhotoviteľa na náhradu škody. Zmluvná pokuta sa do náhrady škody nezapočítava.

c. Objednávateľ je povinný zaplatiť zhotoviteľovi zmluvnú pokutu vo výške ceny diela, ktorého zhotovenie si Objednávateľ u zhotoviteľa objednal, ak sa zhotoviteľ s Objednávateľom v súlade s čl. 5 týchto VOP dohodli na osobnom odovzdaní diela a Objednávateľ si neprevezme objednané dielo do 30 dní od vystavenia faktúry zhotoviteľom, tým nie je dotknuté právo zhotoviteľa na náhradu škody. Zmluvná pokuta sa do náhrady škody nezapočítava.